armvectores/hy_wikipedia_2023 huggingface dataset:
Գազ բծավոր

Գազ բծավոր (լատ.՝ Astragalus guttatus), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
8-20 սմ բարձրությամբ, միամյա մերկ բույս է։ Տերևների երկարությունը 2,5-5,5 սմ է։ Տերևիկները 4-9-ական զույգ են։ Ծաղկաբույլի ծաղիկները 1-3-ն են։ Պսակը բաց գույնի է, դրոշը՝ մանուշակագույն ջղերով, 6-9 մմ երկարությամբ։ Ունդերը ոտիկով են, կիսալուսնաձև, 12-22 մմ երկարությամբ, 4-5 մմ լայնությամբ։


== Տարածվածություն ==
Հանդիպում է Երևանի ֆլորիստիկական շրջանում («Էրեբունի» պետական արգելոց, Ջրվեժի անտառպուրակ, Երախի լեռնաշղթայի արևմտյան ծայրամաս)։ Աճում է նաև Դաղստանում, Արևելյան Անդրկովկասում, Ղրիմում, Անատոլիայում, Հարավարևմտյան և Միջին Ասիայում, Իրանում։


== Էկոլոգիա ==
Աճում է միջին լեռնային գոտում՝ ծովի մակարդակից 1200-1400 մ բարձրությունների վրա, չոր կավային տեղերում, տափաստանային բուսականության կազմում։ Ծաղկում է ապրիլ-մայիս ամիսներին, պտղաբերում՝ մայիս-հունիսին։


== Պահպանություն ==
Վտանգված տեսակ է։ Հայտնի է ընդամենը մեկ պոպուլյացիա՝ 500 կմ²-ից պակաս տարածման և բնակության շրջանների մակերեսով։ Արեալը մասնատված է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Էրեբունի» պետական արգելոցի տարածքում։


== Ծանոթագրություններ ==
Կաշևկա

Կաշևկա (ուկրաիներեն՝ Кашівка), գյուղ Ուկրաինայի Վոլինի մարզի Կովելի շրջանում։ Հիմնադրվել է 1631 թվականին։
2001 թվականի տվյալներով Կաշևկա գյուղում բնակվում էր 458 մարդ։ Բնակավայրը զբաղեցնում է 2003 կմ² տարածք։ Բնակչության խտությունը կազմում էր 228,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սամանդաղ

Սամանդաղ (թուրքերեն՝ Samandağ), քաղաք Թուրքիայի հարավում՝ Հաթայի մարզում, Սիրիայի Արաբական Հանրապետության հետ ցամաքային սահմանի շրջակայքում։
Ըստ 2008 թվականի մարդահամարի տվյալների՝ Սամանդաղի բնակչությունը կազմում է 43.528 մարդ, հիմնականում՝ թուրքեր։ Քաղաքի պաշտոնական լեզուն թուրքերենն է։


== Պատմություն ==
Ներկայիս Սամանդաղ քաղաքի տարածքում մարդը բնակություն է հաստատել դեռևս հնագույն ժամանակներից։ Մինչ 16-րդ դարն այն պատկանել է տարբեր պետությունների, այդ թվում և Տիգրան Մեծի ստեղծած Մեծ Հայքի թագավորությանը։
16-րդ դարում այն դարձել է Օսմանյան կայսրության տարածք, որի կազմում էլ ստացել է քաղաքի կարգավիճակ։ Առաջին համաշխարհային պատերազմի ավարտին Թուրքիան տարրալուծվել է, իսկ Սան Ռեմոյի խորհրդաժողովի որոշմամբ այն անցել է Ֆրանսիայի վերահսկողության տակ։
1921 թվականի հոկտեմբերի 20-ին կնքված ֆրանս-թուրքական համաձայնագրով Ալեքսանդրետտայի սանջակը մեկուսացված վարչական միավոր էր Սիրիայի և Լիբանանի մանդատի կազմում։
Այդ շրջանում թուրքերի հետ մեկտեղ քաղաքը բնակեցված է եղել նաև արաբներով և հայերով։ 1938 թվականի սեպտեմբերի 7-ին Սիրիայի հյուսիսարևմտյան Ալեքսանդրետտայի սանջակի տարածքում ձևավորվեց Հաթայի թագավորությունը, որը 1939 թվականի հունիսի 29-ին բռնակցվեց Թուրքիային։


== Ծանոթագրություններ ==
Bounty (շոկոլադ)

Բաունտին շոկոլադե բատոն է՝ պատրաստված «Մարս» ընկերության կողմից, որը 
վաճառվում է համաշխարհային շուկայում։ Այն առաջին անգամ արտադրվել է Միացյալ Թագավորությունում և Կանադայում 1951 թվականին և սկզբում ունեցել է միայն կաթնային շոկոլադե ջնարակ։
Բաունտին ունի կոկոսե միջուկ, որը պատված է կաթնային շոկոլադով (վաճառվում է կապույտ փաթեթավորմամբ) կամ մուգ շոկոլադով (վաճառվում է կարմիր փաթեթավորմամբ) և վաճառվում է մի փաթեթի մեջ երկու կտորով։
2006 թվականից ի վեր՝ Ավստրալիայում հասանելի է եղել Բաունտիի՝ կեռասի համով տարբերակը։ Սա հենց սկզբից սահմանափակ արտադրության համ էր, բայց 2013 թվականի դրությամբ դեռ հասանելի էր։ Եվրոպայում 2004-2005 թվականներին և Ուկրաինայում ու Ռուսաստանում 2010 թվականին հասանելի էր նաև մանգոյի համով սահմանափակ արտադրությամբ տարբերակը։
Չնայած Բաունտին ԱՄՆ-ում վաճառքում չէ, (այնտեղ կա նմանատիպ մեկ այլ արտադրանք, Մաունդսը, որն արտադրվում է Հերշիս ընկերության կողմից), այն կարելի է գնել շատ սուպերմարկետների համաշխարհային արտադրանքի բաժիններում և «Վորլդ Մարքեթ» վաճառքի ցանցում։
Բաունտիի հեռուստատեսային գովազդը մշտապես եղել է կոկոսյան արմավենիների և արևադարձային լողափերի սցենարով տենդենցների մեջ։ Այս հեռուստատեսային գովազդների մեջ հաճախ օգտագործվել են Դոմինիկյան Հանրապետությունում գտնվող Սաոնա կղզում նկարահանված տեսարաններ։


== Ձևը ==
2003 թվականին Մարսը Բաունտիի ձևը գրանցել է որպես Եվրամիության ապրանքային նշան։ Սա վիճարկվել է գերմանական մի հրուշակեղենի գործարանի՝ Լյուդվիգ Շոկոլադեի կողմից։ 2009 թվականին Լյուքսեմբուրգի առաջին ատյանի դատարանը հայտարարեց, որ. «...թվացյալ տարբերակիչ հատկանիշները, այս դեպքում՝ սալիկի կլոր ծայրերը և դրա վրա եղած սլաքի երեք նշանները, բավարար չեն այս սալիկները այլ շոկոլադե սալիկներից տարբերակելու համար»։


== Խոհարարական գործածությունը ==
Նիգելլա Լոուսոնն իր գրքում և «Նիգելլա Բայթս» հեռուստահաղորդման մեջ ներկայացնում է Բաունտի սալիկը լավ տապակելու բաղադրատոմսը։


== Ասորտիմենտ ==
Հայաստանի շուկայում հանդիպում են Բաունտի բատոնի հետևյալ տեսակները.

Bounty — 55 գ (2 բատոն, յուրաքանչյուրը 27,5 գ)
Bounty Trio — 82,5 գ (3 բատոն, յուրաքանչյուրը 27,5 գ)


== Բնութագիր ==
Պահպանման ժամկետը՝ արտադրման օրից 7 ամիս։
Պահպանել +5 °C-ից մինչև +22 °C ջերմաստիճանում՝ 70% խոնավության պայմաններում։
Ապրանքն անցել է կամավոր սերտիֆիկացիա։


=== Բաղադրությունը ===
Միջուկ՝ կոկոսի չորացրած միջուկ, շաքար, գլյուկոզայի օշարակ, էմուլգատոր (գլիցերինի մոնոստեարատ), խոնավության վերահսկիչ (գլիցերին), աղ, բնականին մոտ անուշաբույր նյութ (վանիլին)։
Շոկոլադ՝ շաքար, կակաոյի յուղ, ամբողջական չոր կաթ, կակաոյի զանգված, լակտոզ, կաթնային ճարպ, էմուլգատոր (լեցիտին), բնականին մոտ անուշաբույր նյութ (վանիլին), յուղազերծված չոր կաթ։


== Ծանոթագրություններ ==
Կարմանովո (այլ կիրառումներ)

Կարմանովո, կարող է վերաբերել՝

Կարմանովո - գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Կարմանովո - գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Կարմանովո - գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Կարմանովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Ջեքսոն շրջան (Մինեսոտա)

Ջեքսոն շրջան (անգլ.՝ Jackson County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,817 կմ² է, բնակչությունը՝ 11,268 մարդ (2000 թ. տվյալներով)։ Շրջկենտրոնն է Ջեքսոն բնակավայրը։ Կազմավորվել է 1857 թ.։
Չոբանի

Չոբանի (վրաց.՝ ჩობანი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 56 մարդ։


== Ծանոթագրություններ ==
Կուպրաշին (գյուղ, Շոստկայի շրջան)

Կուպրաշին (ուկրաիներեն՝ Купрашин), գյուղ Ուկրաինայի Սումիի մարզի Շոստկայի շրջանում։
1988 թվականի տվյալներով Կուպրաշին գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արմյանսկի քաղաքային խորհուրդ

Արմյանսկի քաղաքային խորհուրդ (ուկրաիներեն՝ Армянська міськрада, Ղրիմի թաթարերեն՝ Ermeni Bazar şeer şurası), քաղաքային խորհուրդ Ուկրաինայի Ղրիմի Ինքնավար Հանրապետությունում։ Ոչ մեծ շրջան, որը տեղաբաշխված է Ղրիմի ամենահյուսիսում, և միանում է մայրցամաքին Պերիկոպի պարանոցով։


== Բնակչություն ==
2001 թվականի ուկրաինական մարդահամարի տվյալներով շրջանի բնակչությունը կազմում էր 26 867 մարդ։ Բնակչության էթնիկական կազմը հետևյալն էր՝

ռուսներ — 55,7 %
ուկրաինացիներ — 36,2 %
ղրիմի թաթարներ — 3,5 %
բելառուսներ — 1,1 %
մոլդովացիներ — 0,3 %:


== Շրջանի կազմ ==
Շրջանի կազմի մեջ է մտնում 1 քաղաք — Արմյանսկ և 1 գյուղական համայնք (Սուվորովսկի գյուղխորհուրդ), 3 գյուղերով։ Սուվորովո, Վոլոշինո և Պերեկոպ։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Տարտակ (գյուղ, Ժմերինկայի շրջան)

Անվան այլ կիրառումների համար տե՛ս՝ ՏարտակՏարտակ (ուկրաիներեն՝ Тартак), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Տարտակ գյուղում բնակվում էր 352 մարդ։ Բնակավայրը զբաղեցնում է 1,03 կմ² տարածք։ Բնակչության խտությունը կազմում էր 341,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրոսվենեդիգեր

Գրոսվենեդիգեր (գերմ.՝ Großvenediger), Բարձր Տաուերնի Վենեդիգեր խմբի հիմնական գագաթը, սահմանակից է Ավստրիայի Տիրոլ և Զալցբուրգ նահանգներին։ Համարվում է Ավստրիայի չորրորդ ամենաբարձր լեռը (թեև կարող է լինել մինչև տասնվեցերորդը, եթե յուրաքանչյուր երկրորդական գագաթ հաշվարկվի)։ Սառցադաշտով ծածկված գագաթը համարվում է Բարձր Տաուերն ազգային պարկի մաս։


== Անվանում ==

Ի սկզբանե հայտնի է որպես Stützerkopf, Գրոսվենեդիգեր (անգլերեն՝ Մեծ վենետիկցի) անվանումն առաջին անգամ արձանագրվել է 1797 թվականի սահմանային հարցման ժամանակ։ Այս անվան ծագումը պարզ չէ, հավանաբար բխում է վենետիկյան առևտրականներից, որոնց ճանապարհն անցել է  լեռնանցքներով։ Ըստ մեկ այլ տեսության՝ լեռան գագաթից կարելի է տեսնել Վենետիկը, մոտ 200 կմ հեռավորության վրա, ինչը սակայն չի համապատասխանում փաստերին։
Հեղինակը և լեռնաբնակ Իգնաց ֆոն Կյուսրնգերը (1795-1861) առաջիններից մեկն էր, որ 1840 թվականին մագլցել է լեռը՝ ստանալով weltalte Majestät (աշխարհի հնագույն վեհություն) մակդիրը։


== Մագլցման պատմություն ==
19-րդ դարում մի քանի փորձեր են արվել հասնելու Գրոսվենեդիգերի գագաթ 1800 թվականին Գրոսգլոկկներ առաջին վերելքից հետո։ 1828 թվականի օգոստոսի 9-ին 17 տղամարդկանցից բաղկացած արշավախումբը, այդ թվում` Լոթարինգյան ընտանիքից էրցհերցոգ Յոհան Ավստրիացին, ձնահյուսի պատճառով չկարողացան բարձրանալ Գրոսվենեդիգեր։
1841 թվականի սեպտեմբերի 3-ին, Գրոսվենեդիգերի գագաթ առաջին մագլցումից 40 տարի հետո, Յոզեֆ Շվաբի ղեկավարությամբ թիմը կարողացավ հասնել Գրոսվենեդիգերի գագաթ՝ սկսելով հյուսիսային Նոյկիրհեմ-ամ-Գրոսվենեդիգեր ստորոտից, Զալցախ հովիտ, մագլցեցին Օբերսուլցբախ վտակի հարավային երկայնքով դեպի Stierlahnerwand։ Թիմի մյուս անդամներից էին Իգնաց ֆոն Կյուսինգերը, Փոլ Ռոհրենգերը, Անտոն վոն Ռութհները և Ֆրանց Սպիտալերը։ 40 մասնակիցներից միայն 26-ը կարողացան հասնել գագաթ, մյուսներն ուժասպառությունից հետ մնացին։
Այսօր բազմաթիվ լեռնային տնակներ հիմք են ծառայում դեպի գագաթ վերելքների համար, թեև բարձր գոտիներում ալպինիզմը կարող է վտանգավոր լինել բազմաթիվ սառցե ճեղքերի տեսակետից։


== Ծանոթագրություններ ==
Ուլաշանովկա (այլ կիրառումներ)

Ուլաշանովկա, կարող է վերաբերել՝

Ուլաշանովկա - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Ուլաշանովկա - գյուղ, Ուկրաինայի Խմելնիցկիի մարզի Սլավուտայի շրջանում
Պետություն Շան

Շանի պետություն, չճանաչված ռազմական պետություն-իշխանություն Մյանմայի հյուսիս-արևելքում, որը միայն մասամբ է վերահսկում իր տարածքը։ Սահմաններով համապատասխանում է համանուն շրջանին (155.800 կմ²)։ Հյուսիս-արևելքը վերհսկվում է մեկ այլ չճանչված պետության՝ Վայի կողմից, իսկ հյուսիս-արևմուտքը գտնվում է Մյանմայի զինված ուժերի վերահսկողության տակ։
Ստիմիլյանո

Ստիմիլյանո (իտալերեն՝ Stimigliano), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։
Բնակչությունը կազմում է 2097 մարդ, խտությունը կազմում է 184 մարդ/կմ²։ Զբաղեցնում է 11 կմ² տարածք։ Փոստային ինդեքս - 2048, հեռախոսային կոդ - 0765։
Բնակավայրի հովանավոր համարվում է Սուրբ Santi Cosma e Damiano-ն։


== Ժողովրդագրություն ==
Բնակչության դինամիկան


== Կոմունայի վարչություն ==
Հեռախոս՝ 0765 576038
Էլեկտրոնային փոստ՝ անհայտ
Պաշտոնական կայք՝


== Պատկերասրահ ==

		
		


== Հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Էլեանա Վրախալի

Էլեանա Վրախալի (հուն․՝ Ελεάνα Βραχάλη, հունիսի 28, 1978(1978-06-28), Աթենք, Հունաստան), հույն բանաստեղծ և կոմպոզիտոր։ 


== Կենսագրություն ==
Էլեանա Վրախալին ծնվել է 1978 թվականի հունիսի 28-ին Աթենքում։ Նա մասնակցել է երաժշտագիտության և հոգեբանության դասընթացների Deree քոլեջում։ Աշխատել է որպես երաժշտական ​​խմբագիր 98.4 FM, Alpha 98,9 և Seven ռադիոկայաններում։ Դրանից հետո Էլեանա Վրախալին դարձել է «The Rocky Horror Show» մյուզիքլի հունական տեքստերի հեղինակը, որից հետո նա նույնպես սկսել է երաժշտություն գրել, մասնակցել «Երկու որբ» և «Պապայանոպուլուի երջանիկ կյանքը» երաժշտական ​​ներկայացումների ստեղծմանը։ Թողարկվել է նաև «Երեք կետ...» վերնագրով գիրք, որը ներառում է վերջին բանաստեղծությունները, որոնք դրվել են երաժշտության վրա և կատարվում են ժամանակակից հույն երգիչների կողմից։


=== Վրախալիի բանաստեղծությունների երգեր ===
Էլեանա Վրախալին հայտնի է դարձել Միխալիս Խաձիյանիսի համար գրված իր երգերով։ Երբ բանաստեղծուհին ընդամենը 24 տարեկան էր, նրա յոթ երգերը ներառվել են երգչի «Κρυφό φιλί» ալբոմում և արագորեն հանրաճանաչություն են ձեռք բերել։ Ալբոմը, երեք անգամ դարձել է պլատինե և ստացել Arion Awards-ի մի քանի մրցանակ։ Այդ ժամանակվանից ի վեր Վրախալին մշտապես հաջողությամբ համագործակցել է Խաձիյանիսի հետ։
Էլեանա Վրախալին երգեր է գրել նաև հույն հայտնի կատարողների Ալկիստիս Պրոտոպսալտիի, Յանիս Պլուտարխոսի, Պեգի Զինայի, Դեսպինա Օլիմպիուի, Ելենա Պապարիզուի, Սակիս Ռուվասի, Կոստաս Մարտակիսի և այլոց համար։ Աղմկոտ հաջողություն է ունեցել Աննա Վիսսիի «Aπαγορευμένο» երգը, որը թողարկվել է որպես սինգլ և երկու անգամ դարձել պլատինե։ 2011 թվականին Էլեանա Վրախալին գրել է «Watch my dance» երգը, որով Լուկաս Յորկասը Հունաստանը ներկայացրել է Եվրատեսիլ 2011 երգի մրցույթում։ 2012 թվականի դեկտեմբերի 18-ին Platinum Records-ը ներկայացրել է Էլեանա Վրախալիի նոր ալբոմը՝ «Όλα τα Ναι του κόσμου»։ Ալբոմը բաղկացած է 11 երգից և 8 փոքր տեքստերից։ Երաժշտության հեղինակը երիտասարդ կոմպոզիտոր Թեմիս Կարամուրատիդիսն է։ Ալբոմի վաճառքից ստացված ողջ հասույթը ուղղվել է «Παιδικά Χωριά SOS Ελλάδος» (Հունաստանի SOS մանկական գյուղեր), բարեգործական և ոչ առևտրային կազմակերպությանը, որն աջակցում է ծնողների խնամքից զրկված երեխաներին։ Ալբոմի ձայնագրմանը մասնակցել են հայտնի կատարողներ Միխալիս Խաձիյանիսը, Onirama-ն, Էլեոնորա Զուգանելին։


== Սկավառակագրություն ==


== Ծանոթագրություններ ==
Ուլասաի

Ուլասաի (իտալերեն՝ Ulassai) կոմունա Իտալիայում, գտնվում է Սարդինիա մարզի։
Բնակչությունը 1613 մարդ, բնակչության խտությունը 13.21 կմ²։ Զբաղեցնում է 122.11 կմ² տարածք։ Փոստային ինդեքս՝ 8047։ Հեռախոսային կոդ՝ 0782։
Ստեռնատիա

Ստեռնատիա  (իտալերեն՝ Sternatia), քաղաք Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 2698 մարդ, բնակչության խտությունը կազմում է 169 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 73010, հեռախոսային կոդ՝ +39 00836։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0836 666001
Էլեկտրոնային փոստ՝ sindaco@comune.sternatia.le.it
Պաշտոնական կայք՝ http://www.comune.sternatia.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Ֆրիդրիխ Էնգելսի հուշարձան (Մոսկվա)

Ֆրիդրիխ Էնգելսի հուշարձան (ռուս.՝ Памятник Фридриху Энгельсу), Ֆրիդրիխ Էնգելսի հիշատակը հավերժացնող հուշարձան Մոսկվայում։ Տեղադրվել է 1976 թվականին մետրոյի Կրոպոտկինսկայա կայարանի հարևանությամբ։ Հուշարձանը ստեղծել են քանդակագործ Իոսիֆ Իվանովիչ Կոզլովսկին, ճարտարապետներ Ալեքսանդր Ալեքսեևիչ Զավարզինը և Անատոլի Անդրեևիչ Ուսաչյովը։ Հուշարձանը հայտնաբերված մշակութային ժառանգության օբյեկտի կարգավիճակ ունի։


== Պատմություն ==
1972 թվականին ԱՄՆ նախագահ Ռիչարդ Նիքսոնի ԽՍՀՄ կատարած այցի ժամանակ Օստոժենկա և Պրեչիստենկա փողոցների ավերված տները քանդվել են և դրանց տեղում ձևավորվել է պուրակ։ Սկզբում հրապարակը պետք է ավելի մեծ լիներ, քանի որ պուրակի «ապամոնտաժված» շենքերն ակնհայտ պատմական արժեքներ էին, և Մոսկվայի մտավորականության շրջանում տեղական սկանդալ էր առաջացել, որի արդյունքում իշխանությունները համաձայնեցին կրճատել պուրակի տարածքը և վերականգնել դրա հետևում գտնվող Սպիտակ և Կարմիր պալատները։
Արդյունքում պուրակը ստացել է չափազանց համեստ ձև։ Կենտրոնական կոմիտեի և ԽՍՀՄ Մինիստրների խորհրդի որոշման համաձայն այդ վայրում կառուցվել է մարքսիզմի հիմնադիրներից մեկի գերմանացի փիլիսոփա Ֆրիդրիխ Էնգելսի հուշարձանը։
1976 թվականի նոյեմբերի 2-ին Հոկտեմբերյան հեղափոխության 59-ամյակի նախօրեին հուշարձանը բացվել է։ Հանդիսավոր արարողությանը ներկա է գտնվել ԽՄԿԿ Մոսկվայի քաղաքային կոմիտեի առաջին քարտուղար Վիկտոր Գրիշինը, ԽՄԿԿ Կենտրոնական կոմիտեի քարտուղար Միխայիլ Զիմյանինը, Մոսկվայի քաղաքային խորհրդի նախագահ Վլադիմիր Պրոմիսլովը, ԽՍՀՄ մշակույթի փոխնախարար Կոնստանտին Վորոնկովը, ԽՍՀՄ-ում ԳԴՀ դեսպան Գարրի Օտտը և պաշտոնյաներ։
Վ. Վ. Գրիշինը կտրել է կարմիր ժապավենը, հուշարձանը բացվել է և հնչել է ԽՍՀՄ օրհներգը։ Բացման խոսքով հանդես են եկել Մարքսիզմ-լենինիզմի ինստիտուտի տնօրեն, ակադեմիկոս Անատոլի Եգորովը, Սոցիալիստական աշխատանքի հերոս Պավել Նովոժիլովը և Մոսկվայի պետական համալսարանի ուսանող Տ. Յու. Զույկովան։
Քանի որ հուշարձանը տեղակայված է «Կրոպոտկինսկայա» մետրոյի կայարանի հարևանությամբ` նախկին Կրոպոտկինսկայի հրապարակում (այժմ՝ Պրեչիստենսկիե դարպասներ հրապարակ), շատ մուսկվացիներ հուշարձանը շփոթում են Պյոտր Կրոպոտկինի հուշարձանի հետ։


== Նկարագրություն ==
Ֆրիդրիխ Էնգելսի 6 մետր բարձրությամբ բրոնզե քանդակը տեղադրված է կարմիր գրանիտե պատվանդանի վրա։ Հուշարձանը կանգնած է հրապարակի շրջանի կենտրոնում։ Պրեչիստենսկիե դարպասների կողմից դեպի հուշարձանն է գալիս կիսաշրջանաձև աստիճանը։ Ֆրիդրիխ Էնգելսը քանդակված է ամբողջ հասակով՝ ձեռքերը կրծքավանդակին։ Քանդակագործը ձգտել է ստեղծել Էնգելսի 1870-ական թվականների կերպարը, երբ Կարլ Մարքսը ղեկավարում էր միջազգային աշխատանքային շարժումը։
Հուշարձանը և նրա շուրջ գտնվող հրապարակը գրեթե ամբողջությամբ կլանել են այգին, որի արդյունքում վերջինս հատուկ չի նշվում, հատկապես Մոսկվայի քարտեզներում և չունի սեփական անուն։


== Ծանոթագրություններ ==
Ջորջ Օրդ

Ջորջ Օրդ (անգլ.՝ George Ord, մարտի 4, 1781(1781-03-04), Ֆիլադելֆիա, Փենսիլվանիա, ԱՄՆ - հունվարի 24, 1866(1866-01-24), Ֆիլադելֆիա, Փենսիլվանիա, ԱՄՆ), ամերիկացի թռչնաբան և կենդանաբան։


== Կենսագրություն ==
Ջորջ Օրդի հայրը զբաղվում էր պարանների արտադրությամբ, և Օրդը միացավ իր ընտանիքի բիզնեսին՝ պարանի արտադրությանը, և 1806 թվականին իր հոր մահից հետո նա շարունակեց հոր արվեստը։ 1829 թվականին Օրդը թողեց այդ գործը, և կենտրոնացավ իր գիտության վրա։
1815 թվականին Ջորջ Օրդը դարձավ Ֆիլադելֆիայի բնական գիտությունների ակադեմիայի անդամ և երկու տարի անց դարձավ Ամերիկյան փիլիսոփայական ընկերության անդամ։ Նա նկարագրել է մի քանի կենդանիներ և շնորհակալագրեր է ստացել Լյուիսի և Քլարկա (1804-1806) արշավախմբերից, ինչպես նաև նկարագրել է գորշ արջին և պրոնգոնին (վիլորոգ)։
Օրդը շոտլանդացի բանաստեղծ և բնագետ Ալեքսանդր Վիլսոնի ընկերն ու գործընկերն էր (1766-1813), ում ուղեկցում էր իր բազմաթիվ ճանապարհորդությունների ժամանակ։ Վիլսոնի մահից հետո նա ավարտեց ընկերոջ ստեղծագործության ութերորդ և իններորդ հատորները «American Ornithology» (1808-32): 1828 թվականին հրատարակել է ընկերոջ՝ Ալեքսանդր Վիլսոնի կենսագրությունը։ Այնուհետև հրատարակել է բնագետներ Թոմաս Սայի (1834) և Չարլզ-Ալեքսանդր Լեսուերի (1849) կենսագրությունները։ Նա նաև օժանդակել է անգլերեն լեզվով Սամուել Ջոնսոնի (1709-1784) բառարանը «Dictionary of the English Language» (1755) և Նոյ Ուեբստրի (1758-1843) առաջին համարի բառարանը «An American Dictionary of the English Language» (1828):
Նա թաղված է Ֆիլադելֆիայում՝ Վիլսոնի հարևանությամբ, Գլորիա Դեյ եկեղեցու գերեզմանատանը։


== Աշխատանքներ ==
Sketch of the Life of Alexander Wilson, author of the American Ornithology. Hall, Philadelphia 1828.


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Robert McCracken Peck: George Ord. in vol. 16 American National Biography. New York, 1999.
Ահաբեկչություն Փեշավարում (2022)

Ահաբեկչական գործողություն Փեշավարում, «Իսլամական պետության» մահապարտ ահաբեկչի կողմից իրականացված ահաբեկչական գործողություն  Պակիստանի Հայբեր-Պահթունհվա նահանգի Փեշավար քաղաքի շիական մզկիթում 2022 թվականի մարտի 4-ին ուրբաթօրյա աղոթքի ժամանակ։ Ահաբեկչության հետևանքով առնվազն 63 մարդ Է զոհվել, 196-ը՝ վիրավորվել։
Ահաբեկչությունը Պակիստանում ամենամահաբերն է դարձել 2018 թվականից ի վեր, երբ «Իսլամական պետությունը» պայթյուններ է իրականացրել Բաննու և Մաստունգ քաղաքներում։


== Նախապատմություն ==
20-րդ դարի վերջին և 21-րդ դարի սկզբին Հյուսիս-Արևմտյան Պակիստանը հաճախ ենթարկվել է իսլամիստների հարձակումներին։ 2004 թվականին նրանց հարձակումները վերաճել են ապստամբության։ Փեշավարում ավելի վաղ ահաբեկչություններ են տեղի ունեցել, այդ թվում՝ շիա մզկիթում (2013 և 2015 թվականներին)։


== Իրադարձություններ ==
Պայթյունից առաջ սև հագուստով երկու զինված անձինք սկսել են կրակել ոստիկանների վրա մզկիթի մոտ։ Ծավալված մարտում զոհվել է գրոհայինն ու ոստիկան։ Ողջ մնացած ահաբեկիչը մտել է մզկիթ և կրակ բացել այնտեղ գտնվողների վրա, իսկ հետո պայթեցրել իրեն պայթուցիկ սարքի օգնությամբ, որը պարունակում է մետաղական հարվածող տարրեր և 5 կգ պայթուցիկ։


== Պատասխանատվությունը ==
2022 թվականի մարտի 5-ին «Վիլայաթ Խորասան» («Իսլամական պետության» մաս) ահաբեկչական կազմակերպությունը ստանձնել էր ահաբեկչության պատասխանատվությունը։ Ահաբեկչությունը կատարած մահապարտ ահաբեկիչը "Իսլամական պետության" կողմից նույնականացվել է որպես Ջուլայբիբ Ալ Քաբլի։


== Արձագանք ==
Ահաբեկչությունը դատապարտել են Իրանի արտաքին գործերի նախարարությունը, ՄԱԿ-ի մշտական համակարգողը, Աֆղանստանի, Արաբական Միացյալ Էմիրությունների, Սաուդյան Արաբիայի, Եգիպտոսի, Ամերկայի Միացյալ Նահանգների մամուլի քարտուղարները և Քենթերբերիիի արքեպիսկոպոսը։


== Տես նաև ==
Ահաբեկչություն Փեշավարում (2023)


== Ծանոթագրություններ ==
Արայի (այլ կիրառումներ)

Արայի, կարող է վերաբերել՝

Արայի, գյուղ Արագածոտնի մարզի Ապարանի տարածաշրջանում։
Արայի, լեռ և հանգած հրաբուխ Հայաստանի Կոտայքի և Արագածոտնի մարզերի սահմանագոտում։
705

705 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 705 թվականն է, 
VIII դարի 5-րդ տարին։


== Դեպքեր ==


== Ծնունդներ ==


== Մահեր ==
Դեկտեմբերի 16 - Ու Ցզետիան, չինական կայսրուհի
Դիխոգամիա

Դիխոգամիա, ծաղիկների փոշանոթների և սպիի ոչմիաժամանակյա հասունացում, որը կարևոր նշանակություն ունի խաչաձև փոշոտման համար։ Առաջինը նկատել է Ա․Տ․Բոլոտովը (1780)։ Որոշ ծաղիկներում սկզբում հասունանում են փոշանոթները (պրոտանդրիա), մյուսներում՝ սպին (պրոտոգինիա)։ Դիխոգամիա դիտվում է ոչ միայն երկսեռ, այլև միասեռ միատուն և երկտուն բույսերում։ Պրոտանդրիան նկատվում է բարդածաղկավորների, շուշանազգիների ընտանիքի գրեթե բոլոր բույսերում։ Պրոտոգինիան հազվադեպ հանդիպում է խաչածաղկավորների, վարդազգիների, գորտնուկազգիների ընտանիքներում։
Բեսլեթի կամուրջ

Բեսլեթի կամուրջ կամ Թամարա թագուհու կամուրջ (վրաց.՝ იბესლეთის ხიდი, ճարտարապետական հուշարձան է, կառուցված Սուխում քաղաքի հնուսսում, Բասլետկա(Բասլա) գետի վրա։ Կամուրջը կառուցված է կրաքարի աղյուսներից, որոնց բարձրությունը գետնից 13 մետր է։ Ինչպես հայտնի է հնում կրաքարը շինարարությունում օգտագործելու համար մշակում էին 3-5 տարի։ Կամրջի երկարությունը հասնում է մինչև 8 մետրի։ Կամրջի կողային եզրին փորագրված արձանագրությունը վրացական Ասոմթավրուլի («ասո» - տառ և «մթավրուլի» - ազնվական) նամակն է, որի մեջ ասվում է՝ «Քրիստոսը-Տերը ամեն կերպ փառաբանվում է երկու կյանքում էլ…»։ Այս գրությունը արվել է 11-12-րդ դարերի արձանագրության հիման վրա։ Կամրջի ձախ կողմի ներքևի մասում պատկերված է խաչ և «Т» տառը. տառը։ Հին օրերում այստեղով է անցել ճանապարհը լեռնային հովիտների և կամուրջը ունեցել է ռազմա-ստրատեգիական շատ մեծ նշանակություն։ Կամրջի մոտ այժմ էլ կարելի է տեսնել մարտական աշտարակների ավերակները, որոնք պատշպանել են կամուրջը և կիրճի մուտքը։


== Արտաքին հղումներ ==
Կամրջի նկարներ Archived 2005-12-15 at the Wayback Machine.
Բեսլեթի կամուրջ․ նկարներ Archived 2009-03-08 at the Wayback Machine.
Գևորգ Մանասյան

Գևորգ Ցոլակի Մանասյան (ապրիլի 2, 1953(1953-04-02), Ախալցխա, Վրացական ԽՍՀ, ԽՍՀՄ), հայ կոմպոզիտոր, դաշնակահար, դիրիժոր։ Հայաստանի գուսանական երգի պետական համույթի գեղարվեստական ղեկավար։ Հայաստանի Հանրապետության արվեստի վաստակավոր գործիչ (2019)։


== Կենսագրություն ==
1972 թվականին ավարտել է Երևանի Ռոմանոս Մելիքյանի անվան երաժշտական ուսումնարանը, 1977 թվականին՝ Երևանի պետական կոնսերվատորիայի դաշնամուրի և դիրիժորական բաժինները։ 1978-1983 թվականներին՝ Թաթուլ Ալթունյանի անվան երգի-պարի անսամբլի գործիքային մասի ղեկավար, 1991-1994 թվականներին՝ երաժշտական մասի, 1994-1997 թվականներին՝ ՀՀ հեռուստառադիոպետկոմի Արամ Մերանգուլյանի անվան ժողովրդական գործիքների, 1996-1998 թվականներին՝ «Հին Երևան» վոկալ-գործիքային անսամբլի, 1989-1993 թվականներին և 2000 թվականից՝ Հայաստանի գուսանական և ժողովրդական երգի անսամբլի գեղարվեստական ղեկավար և գլխավոր դիրիժոր։ 1984 թվականից միաժամանակ դասավանդում է Ռոմանոս Մելիքյանի անվան երաժշտական ուսումնարանում, 1996 թվականից՝ նաև կոնսերվատորիայում։ 1980 թվականից Հայաստանի կոմպոզիտորների միության անդամ է։


== Ստեղծագործություններ ==
Գրել է դաշնամուրային տրիո, երկու դաշնամուրային կոնցերտ, երկու կոնցերտ քանոնի համար, պարային և երգ-պարային մեղեդիներ (Վահան Տերյանի, Եղիշե Չարենցի, Հովհաննես Շիրազի խոսքերով), էստրադային և ժողովրդական երգեր, օրհներգ՝ Եվրոպայի թեթև ատլետիկայի մրցումների համար (1-ին մրցանակ՝ 2005) և այլն։


== Պարգևներ ==
Մովսես Խորենացու մեդալ, 2013
Հայաստանի Հանրապետության արվեստի վաստակավոր գործիչ, 2019


== Ծանոթագրություններ ==
Rai Gulp

Rai Gulp, իտալական մանկական և պատանեկան ուղղվածության հեռուստաալիք, պատկանում է RAI պետական մեդիակորպորացիային։ Հեռուստաալիքը ցուցադրում է մուլտֆիլմեր, հեռուստասերիալներ, վավերագրական ֆիլմեր և ինտելեկտուալ շոուներ։


== Արտաքին հղումներ ==
Պաշտոնական կայք (իտալ.)
(566) Ստերեոսկոպիա

(566) Ստերեոսկոպիա (անգլ.՝ Stereoskopia), աստերոիդ աստերոիդների գոտու արտաքին մասում։ Հայտնաբերվել է 1905 թվականի մայիսի 28-ին Պաուլ Գյոցի կողմից Հայդելբերգում։
Միջին հեռավորությունը Արեգակից կազմում է 3,379852 ա. մ., առավելագույնը մոտենում է 3,0004 ա. մ. հեռավորության վրա և հեռանում 3,7593 ա. մ., իսկ Երկրի ուղեծրին Ստերեոսկոպիա աստերոիդը նվազագույնը մոտենում է 2,0057 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2269,58 երկրային օրվա ընթացքում, իր ուղեծրով շարժվելով միջինում 0,15862 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,9° անկյուն։
Ստերեոսկոպիա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(566) Ստերեոսկոպիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մճադիջվարի

Մճադիջվարի (վրաց.՝ მჭადიჯვარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 700 մետր բարձրության վրա։ Շրջկենտրոն Դուշեթից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 944 մարդ։


== Ծանոթագրություններ ==
Բուրունչայ

Բուրունչայ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Լեոն (Մեքսիկա)

Անվան այլ կիրառումների համար տե՛ս՝ Լեոն (այլ կիրառումներ)Լեոն դե լոս Ալդամա կամ պարզապես Լեոն, քաղաք Մեքսիկայի Գուանախուատո նահանգում։ Մեքսիկայի քաղաքներից այն աչքի է ընկնում նորաձև կոշիկների, գոտիների, բաճկոնների և այլ կաշվե իրերի արտադրությամբ։ Դրանք վաճառվում են ինչպես Մեքսիկայի, այնպես էլ միջազգային շուկաներում։
Ըստ 2015 թվականի մարդահամարի տվյալների, Լեոն համայնքի բնակչության թվաքանակը եղել է 1,578,626, և այդ ցուցանիշով այն զբաղեցրել է չորրորդ տեղը Մեքսիկայում։  Չնայած Լեոնը հեռու է Մեքսիկայի մայրաքաղաք Մեխիկոյից, սակայն գրեթե ոչնչով չի զիջում նրան։ Այստեղ կան սոցիալական, առևտրային և կառավարման ծառայություններ։
Լեոնը մեկն է Մեքսիկայի կարևորագույն հյուրանոցային քաղաքներից։ Քաղաքում կան մի շարք բարձրաճաշակ հյուրանոցներ, որոնք էլ ավելի գրավիչ են դարձնում քաղաքը զբոսաշրջության համար։ Այս քաղաքում կան բոլոր հնարավորությունները ազատ ժամանցի, արվեստով զբաղվելու և հանգստի համար։ Նա նաև մեկն է Մեքսիկայի՝ բնապահպանական տեսակետից բարեկամական միջավայր ապահովող քաղաքներից։ Այստեղ կան մեծ թվով հեծանվուղիներ ու հեծանվորդներ, լուրջ ուշադրություն է դարձվում օգտագործված ջրերի մաքրման ու վերստին օգտագործման, ինչպես նաև կենսագազի լայնորեն կիրառման աշխատանքներին։


== Քույր քաղաքներ ==
Լեոնը բարեկամական սերտ կապեր է հաստատել հետևյալ քաղաքների հետ.

 ԱՄՆ, Սան Դիեգո
 ԱՄՆ, Լարեդո
 ԱՄՆ, Իրվինգ
 ԱՄՆ, Լուբբոք
 ԱՄՆ, Լաս Վեգաս
 ԱՄՆ, Լոս Անջելես
 Ուկրաինա, Օդեսսա
 Իսպանիա, Կոնգաս դե Օնիս
 Իսպանիա, Լեոն
 Կուբա, Հավանա
 Իտալիա, Ֆերմո
 Կոլումբիա, Բոգոտա
 Չինաստան, Սուչժու
 Բրազիլիա, Նովա Համբուրգո
 Նիկարագուա, Լեոն


== Կլիմա ==


== Արտաքին հղումներ ==
Պաշտոնական Portal de León Archived 2020-10-30 at the Wayback Machine.  կայքէջը
Официальная страница Archived 2020-10-30 at the Wayback Machine.
Portal de LeonGuanajuato.com
Энциклопедия о муниципалитетах Мексики. Леон Archived 2013-09-21 at the Wayback Machine.
Parque Zoológico de León
Información de León Archived 2008-04-22 at the Wayback Machine.
Parque Metropolitano de León


== Ծանոթագրություններ ==
Լև Բերգ

Լև Սեմյոնովիչ Բերգ (ռուս.՝  Лев Семёнович Берг ), (մարտի 2 (14), 1876, Բենդերի, Ռուսական կայսրություն - դեկտեմբերի 24, 1950(1950-12-24), Կոմարովո, Kurortny District, Լենինգրադ, ՌԽՖՍՀ, ԽՍՀՄ և Լենինգրադ, ՌԽՖՍՀ, ԽՍՀՄ), խորհրդային աշխարհագրագետ, կենսաբան։ ԽՍՀՄ ԳԱ ակադեմիկոս (1946 թ.), ՌՍՖՍՀ գիտական վաստակավոր գործիչ (1934 թվականից)։ 1898 թվականին ավարտել է Մոսկվայի համալսարանը։ 1940–1950 թվականներին եղել է ԽՍՀՄ աշխարհագրական ընկերության պրեզիդենտը։ Մշակել է լանդշաֆտների տեսությունը։ Ուսումնասիրել է Միջին Ասիայի, Ղազախստանի, Արևմտա–Սիբիրական հարթավայրի լճերը, Արալյան ծովը։ Ունի հետազոտություններ նաև կլիմայագիտության, հնէաշխարհագրության, աշխարհագրության պատմության, գեոմորֆոլոգիայի վերաբերյալ։ 1909 թվականին ուսումնասիրել է Սևանա լճի մակարդակի տատանումները։


== Ծանոթագրություններ ==
Անակո

Անակո (իսպ.՝ Anaco), քաղաք Վենեսուելայի Անսոատեգի նահանգում։ Ընկած է բնական գազի հանքավայրի մերձակայքում, ինչի շնորհիվ էլ բուռն թափով աճել ու զարգացել է։ Այստեղ աշխատողների եկամուտներն ամենաբարձրն են ամբողջ Լատինական Ամերիկայում։ Եվ եթե 1981 թվականին Անակոյում ապրում էր ընդամենը մոտավորապես 44 000 մարդ, ապա մինչև 2005 թվականը նրանց թվաքանակն աճել է գրեթե երեք անգամ. 2011 թվականի հոկտեմբերի 30-ի տվյալներով քաղաքի բնակչության թվաքանակը եղել է 114.555, 2014 թվականին՝ մոտավորապես 139.000: Համայնքի զբաղեցրած տարածքը 795 քառակուդի կիլոմետր է։ Քաղաքն ավտոխճուղիներով կապված է շրջակա բնակավայրերի և երկրի խոշոր քաղաքների հետ։ Ունի օդանավակայան։
2009 թվականին Վենեսուելայի և Չինաստանի միջև համաձայնագիր է կնքվել 468 կիլոմետր երկարությամբ արագընթաց երկաթուղու կառուցման մասին, որն Անակոն պետք է կապի Տինակո քաղաքի հետ։


== Անվանի անակոցիներ ==
Օռլանդո Արսիա, պրոֆեսիոնալ բեյսբոլիստ
Օսվալդո Արսիա, պրոֆեսիոնալ բեյսբոլիստ, Օռլանդո Արսիայի ավագ եղբայրը
Ռուդդի Ռոդրիգես - նախկին Միսս Վենեսուելա
Միգել Կայրո - պրոֆեսիոնալ բեյսբոլիստ


== Պատկերասրահ ==

		
		


== Ծանոթագրություններ ==


== Արտաքին հղումներ ==
www.Anaco24.com
Նիկոլայ Ռացիբորինսկի

Նիկոլայ Ռացիբորինսկի (ռուս.՝ Николай Леонидович Рациборинский, հունիսի 22, 1949(1949-06-22)), ռուս դիվանագետ։


== Կենսագրություն ==
1972 թվականին ավարտել է Մոսկվայի Լոմոնոսովի անվան պետական համալսարանի իրավաբանական ֆակուլտետը և 1985 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է ֆրանսերենին, հունարենին և անգլերենին։
1972 թվականից զբաղվում է դիվանագիտական գործունեությամբ։

1972-1977 թվականներ՝ Չինաստանում Խորհրդային Միության դեսպանության աշխատակից։
1978-1983 թվականներ՝ Ալժիրում Խորհրդային Միության դեսպանության աշխատակից։
1988-1989 թվականներ՝ Հնդկաստանում Խորհրդային Միության դեսպանության աշխատակից։
1991-1994 թվականներ՝ Չինաստանում Խորհրդային Միության, իսկ 1991 թվականից հետո՝ Ռուսաստանի Դաշնության դեսպանության աշխատակից։
1997-2001 թվականներ՝ մասնակցել է ՄԱԿ-ի խաղաղապահ գործողությանը և Հարավսլավիայում ԵԱՀԿ առաքելությանը (Խորվաթիա)։
2003-2007 թվականներ՝ Նայրոբիում միջազգային կազմակերպությունների Ռուսաստանի մշտական ներկայացուցչի տեղակալ։
2007 թվականի հուլիսից մինչև 2011 թվականի փետրվարը՝ Ռուսաստանի Դաշնության արտաքին գործերի նախարարության Աֆրիկայի դեպարտամենտի փոխտնօրեն։
2011 թվականի փետրվարի 28-ից մինչև 2017 թվականի սեպտեմբերի 18-ը Կամերունում և Գվինեայում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2006 թվականի ապրիլի 11)


== Ծանոթագրություններ ==


== Արտաքին հղումներ ==
Биография на сайте Посольства России в Камеруне
Биография на сайте МИД России
Միա Քսիտլալի

Միա Քսիտալի Տենորիո (հուլիսի 29, 1999(1999-07-29), Լոս Անջելես, Կալիֆոռնիա, ԱՄՆ, առավել հայտնի է «Միա Քսիտլալի» անվամբ), ամերիկացի դերասանուհի և երգչուհի, որը ճանաչում է ձեռք բերել «Մաքս» ֆիլմի շնորհիվ։


== Անձնական կյանք ==
Քսիտլալին ծնվել է Լոս Անջելեսում, դերասանների ընտանիքում։ Հայրը Տեխաս նահանգի Էլ Պասո քաղաքից է, իսկ մայրը՝ Մեքսիկայից։ Նրա դերասանական տաղանդը բացահայտվել է յոթ տարեկան հասակում՝ Հոլիվուդ Բոուլում կազմակերպված South Pacific մյուզիքլին մասնակցելուց հետո։


== Կարիերա ==
Selling Rosario ֆիլմում աշխատելուց հետո Քսիտլալին հնարավորություն է ստացել աշխատելու «Մաքս» ֆիլմում Բոազ Յակինի հետ։ Ներկայում շարունակում է աշխատել թատրոնում։


== Ֆիլմագրություն ==


== Ծանոթագրություններ ==


== Արտաքին հղումներ ==
Միա Քսիտլալի Internet Movie Database կայքում
Mia Xitlali Ինստագրամում
Անահիտ Զարդարյան

Անահիտ Հովհաննեսի Զարդարյան (օգոստոսի 30, 1945(1945-08-30), Երևան, Հայկական ԽՍՀ, ԽՍՀՄ), հայ նկարչուհի։
Գեղանկարիչ Հովհաննես Զարդարյանի դուստրն է։


== Կենսագրություն ==
1964 թվականին ավարտել է Երևանի գեղարվեստի ուսումնարանը, 1969 թվականին՝ Երևանի գեղարվեստա թատերական ինստիտուտը։ 1981-1982 թվականներին դասավանդել է Հայկական պետական մանկավարժական համալսարանում։ 1996 թվականից ՅՈՒՆԵՍԿՕ-ի անդամ։


== Ստեղծագործություններ ==
Ստեղծել է
Դիմանկարներ`

Որդուս դիմանկարը», 1979
«Ֆիզիկոս Արա Գրիգորյան», 1984
«Ջեմմա Միրզոյանի դիմանկարը», 1987Բնապատկերներ՝

«Դաշտային ծաղիկներ», 1981
«Բյուրականի շրջակայքում», 1994Կոմպոզիցիաներ՝

«Խնձորենի», 1970
«Խաղաղություն և պատերազմ», 1998
«Վենետիկյան դիմակ», 2000
Ճամփորդական տպավորությունների շարք, 1999-2001Ձևավորել է Արամ Խաչատրյանի «Գայանե» (1971, Երևանի օպերայի և բալետի թատրոն, 1972 թվականին` Վորոնեժի օպերայի և բալետի թատրոն), Սերգեյ Պրոկոֆևի «Մոխրոտը» (1998, Երևանի օպերայի և բալետի թատրոն) բալետների զգեստները։


== Ցուցահանդեսներ ==
Անհատական ցուցահանդեսներ է ունեցել Փարիզում (1999, 2000), Երևանում (2011)։


== Ծանոթագրություններ ==
Օստրովի շրջան

Անվան այլ կիրառումների համար տե՛ս՝ Օստրովսկի շրջան (այլ կիրառումներ)Օստրովի շրջան (ռուս.՝ Островский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Օստրով։


== Աշխարհագրություն ==
Շրջանի տարածքի մակերեսը կազմում է 2435,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31096 մարդ։ Բնակչության խտությունը կազմում էր 12,77 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արխանգելսկոե (գյուղ, Շեբեկինսկի շրջան)

Անվան այլ կիրառումների համար տե՛ս՝ ԱրխանգելսկոեԱրխանգելսկոե (ռուս.՝ Архангельское), գյուղ Ռուսաստանի Բելգորոդի մարզի Շեբեկինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հին հռոմեական ճարտարապետություն

Հին հռոմեական ճարտարապետությունը որոշ ասպեկտներ է վերցրել Հին Հունաստանի ճարտարապետությունից և ստեղծել է իր ճարտարապետական ոճը։ Հռոմեացիները պարտական են իրենց Էտրուսկյան հարևաններին, որոնք հարուստ գիտելիքներ տվեցին ճարտարապետական լուծումների համար։ Դա հիմնականում կամարների շինարարությունն էր և հիդրավլիկան։ Ավելի ուշ Հռոմի ճարտարապետությունը շատ տարրեր վերցրեց Հունաստանից և Ֆինիկիայից, քանի որ գտնվում էր նրանց տիրապետության տակ։ Որպես օրինակ կարելի է բերել հռոմեական վիլլաների տրիկլինիաները։


== Ճարտարապետության խոշոր գլուխգործոցներ ==
Հռոմեական պետության կազմավորման օրրանը հանդիսացել է Տիբեր գետի հովտում Էտրուրիայի (Օստիա Անտիկա) և Կամպանիայի միջև ընկած Լացիումը, ուր ապրում էին լատինները։


=== Պոմպեյի ամֆիթատրոն ===
Հռոմեական ճարտարապետության խոշոր կառույցներից էր Պոմպեյի ամֆիթատրոնը, որը տեղադրված էր քաղաքի արևելյան ծայրինԼ Այն մեզ հասած այս տիպի հասարակական շենքերից ամենահինն է։ Ունեցել է 15.000 տեղ։ Կառուցվել է մ. թ. ա. 70 թվականին։ Կառուցման համար միջին մասից որոշ քանակությամբ հող է հանվել ու լցվել ձվաձև պարագծով։ Նստելու տեղերն արված են բնական հողի մասամբ նաև լիցքի վրա։ Երկու կողմից հարավային և արևելյան լիցքը հենվում է քաղաքապարիսպների վրա, այսինքն քաղաքապարիսպները ամֆիթատրոնի համար հենապատերի դեր էին կատարում, իսկ մյուս կողմից՝ օվալային պարագիծ ունեցող պատերի վրա։
Նեղ միջանցքները տանում էին դեպի ամֆիթատրոն։


=== Հերկուլեսի տաճար ===
Հերկուլեսի տաճարը գտնվում է Հռոմում, Տիբերի մոտկայքում։ Ըստ տիպի իտալական տաճար է, հելլենիստական որոշ գծերով։ Կառուվել է մ․թ․ա 120 թվականին, մի բարձր ժայռածերպի գլխին, որտեղից բացվում են գեղեցիկ տեսարաներ դեպի քաղաքը և ծովը։ Հռոմի առաջին շինություններից է, որ գրեթե ամբողջությամբ մարմարից է։
Չափերն են՝ 6,64 X 6,76 մ։ Փոքր չափերի այս տաճարը պատկանում է պրոստիլոս տիպին, ճակատային կողմից խորը սյունասրահով՝ բաղկացած երկու շարք դորիական սյուներից՝ 4 -ական յուրաքանչյուր շարքում։


== Պատկերասրահ ==

		
		
		
		


== Ծանոթագրություններ ==


== Ծանոթագրություններ ==


== Տես նաև ==
Հռոմեական թատրոններ (կառուցվածք)


== Արտաքին հղումներ ==
Ստանիսլավկովո

Ստանիսլավկովո (ռուս.՝ Станиславково), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մինուչանո

Մինուչանո  (իտալերեն՝ Minucciano), կոմունա Իտալիայի Տոսկանա մարզի Լուկայի գավառում։
Բնակչությունը կազմում է 2521 մարդ (2008 թվականի տվյալներով)։ Բնակչության խտությունը՝ 44 մարդ/կմ²։ Տարածքը՝ 57 կմ²։ Փոստային ինդեքս՝ 55034։ Հեռախոսային կոդ՝ +39 0583։
Բնակավայրի հովանավորն Սուրբ Արխանգել Միխայիլն է։


== Ժողովրդագրություն ==
Բնակչության թվաքանակի փոփոխությունները.


== Կոմունային վարչակազմ ==
Հեռախոսահամար՝ 0583 610392
Էլեկտրոնային հասցե՝ segreteria@comunediminucciano.it
Գլխավոր կայք՝ http://www.comunediminucciano.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Անգասյակ

Անգասյակ (ռուս.՝ Ангасяк, բաշկիրերեն՝ Ангасяк), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2380 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շչերբովեց

Շչերբովեց (ուկրաիներեն՝ Щербовець), գյուղ Ուկրաինայի Անդրկարպատյան մարզի Վոլովեցի շրջանում։
2001 թվականի տվյալներով Շչերբովեց գյուղում բնակվում էր 251 մարդ։ Բնակավայրը զբաղեցնում է 0,932 կմ² տարածք։ Բնակչության խտությունը կազմում էր 269,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հադհադք

Հադհադք, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալեքսեև (Մորոզովի շրջան)

Անվան այլ կիրառումների համար տե՛ս՝ Ալեքսեև (այլ կիրառումներ)Ալեքսեև (ռուս.՝ Алексеев), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Վոլնո-Դոնսկի գյուղական համայնքի կազմի մեջ։
Լևոն Տոնիկյան

Լևոն Արամի Տոնիկյան (1908, Արդահան, Թուրքիա), հայ գեղանկարիչ։


== Կենսագրություն ==
1930 թվականին ավարտել է Երևանի Գեղարդ տեխնիկումը, ապա Լենինգրադի գեղարվեստի ակադեմիան։ Մեկ ու կես տարվա ստեղծագործական աշխատանքից հետո մեկնել է ռազմաճակատ, որտեղ էլ զոհվել է։ Հիմնականում բնանկարների և դիմանկարների հեղինակ է։


== Ծանոթագրություններ ==
Գորբի (ավան, Կռիժոպոլի շրջան)

Անվան այլ կիրառումների համար տե՛ս՝ ԳորբիԳորբի (ուկրաիներեն՝ Горби), ավան Ուկրաինայի Վիննիցայի մարզի Կռիժոպոլի շրջանում։
2001 թվականի տվյալներով Գորբի ավանում բնակվում էր 35 մարդ։ Բնակավայրը զբաղեցնում է 0,298 կմ² տարածք։ Բնակչության խտությունը կազմում էր 117,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Խոտանան (գետ)

Խոտանան, գետակ Հայաստանի Սյունիքի մարզում, Աճանան գետի ձախ օժանդակը։ Սկիզբ է առնում Բարգուշատի լեռների հարավարևելյան ճյուղավորություններից և Նորաշենիկ գյուղից 1 կմ հյուսիս-արևմուտքում միախառնվում մայր գետին։ Երկարությունը 7,5 կմ է։


== Ծանոթագրություններ ==
Նյու Յորք (հյուրանոց, Նովոչերկասկ)

«Նյու Յորք» հյուրանոց (ռուս.՝ Гостиница «Нью-Йорк»), շենք ՌԴ Ռոստովի մարզի Նովոչերկասկ քաղաքում, որը կառուցվել է Ալեքսանդրի փողոց, 54-ի և Կարմիր զառիվայրի խաչմերուկում։ Դասվում է ճարտարապետության հուշարձանների և մշակութային ժառանգության օբյեկտների թվին։ «Նյու Յորք» հյուրանոցի շենքի վրա քաղաքը գերմանական զավթիչներից ազատագրելու ժամանակ պարզվել է դրոշ։


== Պատմություն ==
Շենքը կառուցվել է XIX դարի վերջում։ Մինչև 1917 թվականի հեղափոխությունը տան ճակատն այլ կերպ էր զարդարված, ներքին տարածքներն առանձնանում էին հարուստ ինտերիերով։ Շենքի պատին փակցված է հուշատախտակ, որի վրա կա մակագրություն, որ 1943 թվականի փետրվարի 13-ին այս շենքի վրա հայտնվել է կարմիր դրոշ, որը տեղադրել են երկրորդ գվարդիական բանակի մարտիկները, երբ Նովոչերկասկն ազատագրվել է գերմանական զորքերից։
Այս շենքում որոշ ժամանակ գործել է № 17 դպրոցը, այնուհետև այստեղ տեղավորվել է նյարդահոգեբուժական դիսպանսերը։
1992 թվականին շենքը ճանաչվել է մշակութային ժառանգության օբյեկտ և ճարտարապետության հուշարձան։


== Նկարագրություն ==

Այս շենքի կառուցման ոճը հիշեցնում է նշված ժամանակահատվածում Նովոչերկասկում հայտնված բազմաթիվ այլ շինություններ, օրինակ` «Ոսկե խարիսխ» հյուրանոցը։ Տունը գտնվում է երկու փողոցների անկյունում և հայտնվելուց հետո ունեցել է մեծ ազդեցություն նրանց կառուցապատման վրա։ Կառուցելիս օգտագործվել է կարմիր աղյուս։ Տան երկրորդ հարկի մակարդակով կառուցված է դուրս բերված պատշգամբ` հյուսված երկաթե բազրիքով։ Կիսանկուղային հարկով երկհարկանի տունը կառուցվել է մոդեռն ոճով։ Այդ մասին պարզորոշ վկայում են ճաղաշարի և որմնասյուների ձևավորումը, պատուհանների տեսքը և պատշգամբների վանդակաճաղերը։


== Ծանոթագրություններ ==
Սեյդու Կեյտա (այլ կիրառումներ)

Սեյդու Կեյտա անվանումը կարող է ունենալ հետևյալ կիրառումները․

Սեյդու Կեյտա - մալիցի ֆուտբոլիստ, Մալիի ազգային հավաքականի ֆուտբոլիստ, կիսապաշտպան,
Սեյդու Կեյտա (լուսանկարիչ) - լուսանկարիչ, ինքնուս, որ ճանաչում է ձեռք բերել 1990-ական թվականներին։
Բելորեչենսկ

Բելորեչենսկ (ռուս.՝ Белореченск), քաղաք Ռուսաստանի Դաշնության Կրասնոդարի երկրամասում, հանդիսանում է Բելորեչենսկի շրջանի վարչական կենտրոնը։


== Աշխարհագրություն ==
Քաղաքը տեղաբաշխված է Կովկասի լեռնաշղթայի ստորոտներում, Բելայա գետի ափին։ Գտնվում է Կրասնոդար քաղաքից 80 կմ հարավ-արևելք և Մայկոպ քաղաքից 27 կմ հյուսիս-արևմուտք։


== Բնակչություն ==
Ազգային կազմը2010 թվականի համառուսաստանյան մարդահամարի տվյալների համաձայն


== Ծանոթագրություններ ==


== Արտաքին հղումներ ==
Բելորեչենսկ քաղաքի վարչության կայք
Բելորեչենսկի նորություններ
Բելորեչենսկ քաղաքի տեղեկատվական կայք
Սեն Կանտեն ան Տուրմոն

Սեն Կանտեն ան Տուրմոն (ֆր.՝ Saint-Quentin-en-Tourmont), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 306 մարդ, բնակչության խտությունը` 9.30 մարդ/կմ²։ Բնակավայրը զբաղեցնում է 32.89 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հյուսիս, Ամյեն քաղաքից 70 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 204 աշխատունակ (15-64 տարեկան)  բնակիչ, որոնցից ակտիվ էին 144-ը, իսկ ոչ ակտիվները` 60։ Ակտիվության ցուցանիշը կազմում է 70,6 %։ 144 աշխատունակ մարդկանցից աշխատել է 121 անձ (67 տղամարդ և 54 կին)։ Գործազուրկ են եղել 23 անձ (10 տղամարդ և 13 կին)։ 60 անաշխատունակներից 17-ը եղել են աշակերտներ կամ ուսանողներ, 24-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լյուկ Գրինբակ

Լյուկ Գրինբակ (անգլ.՝ Luke Greenbank, սեպտեմբերի 17, 1997(1997-09-17), Կրու, Արևելյան Չեշիր, Չեշիր, Հյուսիսարևելյան Անգլիա, Անգլիա, Միացյալ Թագավորություն), բրիտանացի լողորդ։ 2019 թվականի աշխարհի առաջնության չեմպիոն և մեդալակիր, 2015 թվականի Եվրոպական խաղերի կրկնակի չեմպիոն, Եվրոպայի չեմպիոն, Եվրոպայի առաջնությունների մեդալակիր։ Տոկիոյի 2020 թվականի Օլիմպիական խաղերի արծաթե և բրոնզե մեդալակիր։


== Կարիերա ==
Լյուկ Գրինբակը մասնակցել է Նանկինի 2014 թվականի պատանեկան Օլիմպիական խաղերին՝ 200 մետր մեջքի վրա մարզաձևում վաստակելով բրոնզե և 4x100 մետր ազատ ոճում՝ ոսկե մեդալ։
2015 թվականին Բաքվում կայացած Եվրոպական խաղերում նվաճել է չորս մեդալ։ Դարձել է խաղերի կրկնակի չեմպիոն՝ հաղթելով 100 և 200 մետր մեջքի վրա մրցատարածություններում։ Երկու էստաֆետային մրցատարածություններում նվաճել է արծաթե մեդալներ։
Կորեայի Կվանգջու քաղաքում անցկացված 2019 թվականի աշխարհի առաջնությունում դարձել է երրորդը 200 մետր մեջքի վրա մրցատարածությունում՝ հաղթողին զիջելով 2,45 վայրկյանով։
2019 թվականի դեկտեմբերին Լյուկ Գրինբակը Գլազգոյում անցկացված Եվրոպայի առաջնությունում 200 մետր մեջքի վրա մրցատարածությունում զբաղեցրել է երրորդ տեղը՝ հաղթող Ռադոսլավ Կավենցկիին զիջելով 0,83 վայրկյանով։
2021 թվականի մայիսին Բուդապեշտում կայացած Եվրոպայի առաջնությունում Լյուկ Գրինբակը 200 մետր մեջքի վրա մրցատարածությունում նվաճել է արծաթե մեդալ՝ եզրափակիչ լողում ցույց տալով  1:54,62 ժամանակ։ 4x100 մետր համակցված փոխանցալողում դարձել է Եվրոպայի չեմպիոն։


== Ծանոթագրություններ ==


== Արտաքին հղումներ ==
Լյուկ Գրինբակ – 2015 թվականի ԵՎրոպական խաղերի վիճակագրություն
Բանգի (այլ կիրառումներ)

Բանգի, կարող է վերաբերել՝

Բանգի - Կենտրոնաաֆրիկյան Հանրապետության մայրաքաղաք և խոշորագույն քաղաք
Բանգի - մորմազգիների ընտանիքի միամյա, երկամյա կամ բազմամյա խոտաբույսերի ցեղ
Ստրեպտոկոկներ

Ստրեպտոկոկեր (streptococcus, հունարեն՝ στρεπτός — շղթայված, հյուսված, ցանցավոր և հունարեն՝ κόκκος — սերմեր), գնդաձև, անշարժ բակտերիաների ցեղ։
Սպորներ չեն առաջացնում, տրամագիծը 0,6-1 մկմ է։ Բազմանում են բջիջը մեկ հարթությամբ կիսվելով և տարբեր երկարության շղթաներ են առաջացնում։ Լավ զարգանում են մսապեպտոնային սննդամիջավայրում, խմորում են շաքարներն ու սպիրտը։ Հանդիպում են հողում, բույսերի, մարդու և կենդանիների մաշկի վրա։ Որոշ տեսակներ ունեն գործնական նշանակություն․ օրինակ՝ streptococcus lactis-ը խմորում է կաթնաշաքարը և օգտագործվում է կաթնաթթվային սննդամթերքներ (մածուն, կեֆիր ևն) պատրաստելու համար։ Առանձին ախտածին ստրեպտոկոկեր անգինա, կարմիր քամի և այլ հիվանդությունների հարուցիչներ են։ Կարող են առաջացնել նաև արյան հեմոլիզ։